Fecko, Martin, poslanec NR SR (2023-02-08):
Ďakujem pekne, pán kolega aj pán predsedajúci. Takže, vážení, dovoľte, aby som trošku zorientoval ten, tú možnosť odpredaja týchto pozemkov Slovenským pozemkovým fondom. Asi registrujete, že kataster, teda úrad geodézie, kartografie, teraz správa katastra Slovenskej republiky pozná kategóriu extravilán a intravilán. To znamená, extravilán, hovoríme o poľnohospodárskej a lesnej pôde, ixtravilán, intravilán, hovoríme o tom za... a nie zastavanom území, hovoríme o intraviláne, ktorý sa datoval k 1. 1. 1990. Odvtedy nebola robená nejaká revízia týchto intravilánov a ich hraníc a prakticky, keďže sa obce a mestá rozvíjali a zasahovali, samozrejme, už do extravilánu, v súčasnosti máme medzi poľnohospodárskou pôdou alebo lesnou a intravilánom určitú, určité územie, ktoré je zastavané a neni v intraviláne. To znamená, máme takúto kategóriu pozemkov a prakticky keď tam sa ten neknihovaný pozemok nachádza, tá cesta nejaká, ktorá tam bola poľná a ide cez aj možnože nejakú záhradu, dom a potrebuje si to vysporiadať ten majiteľ, tak, samozrejme, nemá šancu. Lebo intravilán my sme dali zákaz predaja v extraviláne, ktorý momentálne sa to berie, že je aj to. A preto sme sa snažili zmeniť, teda snažím sa teraz zmeniť aj túto časť, aby sme tam mohli zasiahnuť. Zatiaľ iba štyrmi výnimkami, ktoré budú zadefinované, a ja ich prečítam, aby ste vedeli, o čo ide. S tým, že čo sa týka fyzi... hovoríme teraz o tých právnických osobách, ktoré budú tam robiť nejakú tú investíciu, či už čerpanie eurofondov alebo plánu obnovy, alebo ďalších. Ale tie fyzické osoby, momentálne sa to spracováva ešte, ale to je trošku komplikovanejšie. Takže bude, keď dostanem do druhého čítania tento môj pozmeňujúci návrh, tak bude dopracované tie fyzické osoby, aby mohli kupovať pod svojimi domami, záhradami tieto pozemky neknihované, ktoré Slovenský pozemkový fond spravuje. Tie neknihované pozemky boli v prvom rade, hovorím to, cesty, ale boli to aj iné, ktoré slúžili vtedy verejnému nejakému účelu, kde stáli nejaké hasičské zbrojnice alebo nejaké striekačky a neviem čo v tomto. Takže boli aj iné, nie iba cesty. Takže v predloženom pozmeňujúcom návrhu, ktorý ste si mohli teda všetci prečítať, sa hovorí, že dávame poznámku a hovorí, že to neplatí. To znamená, tento prevod, že nemôžu prevádzať a nemôžu to scudzovať, to neplatí, ak ide o prevod pozemkov na účely podľa osobitného predpisu a máme tu poznámku pod čiarou. Takže máme tam, prvý je zákon 330, ktorý hovorí o § 34 ods. 4 písm. d). To znamená, ja vám to aj zacitujem. Ods. 4 písm. d), to znamená, hovoríme, že sa bude dať prevádzať nehnuteľnosti vo vlastníctve štátu, ktoré sú právoplatným rozhodnutím príslušných orgánov štátnej správy určené na výstavbu alebo ťažbu, alebo určené na vhod... ako vhodné na realizáciu kompenzačného opatrenia v nevyhnutnom rozsahu na účely umiestnenie stavby vo verejnom záujme alebo líniovej stavby. Prevedie sa do vlastníctva fyzickej alebo právnickej osoby najmenej za cenu zistenú podľa cenového predpisu, za cenu zistenú podľa cenového predpisu prevedie správu týchto nehnuteľností. Takže toto bude jedna výnimka. Druhé tu máme, ešte pardon, ešte ods. 9 a 10. Takže ešte aj tento vám prečítam, aby to bolo jasné. Takže ods. 9, nehnuteľnosti vo vlastníctve štátu, na ktorý podľa záväznej časti územnoplánovacej dokumentácie majú byť umiestnené verejnoprospešné stavby, ktorých stavebníkom bude obec alebo vyšší územný celok, môže pozemkový ovies... fond previesť do vlastníctva obce alebo vyššieho územného celku. A ešte ods. 10, pozemky vo vlastníctve štátu, ktoré sú určené v záväznej časti územného plánu obce na bývanie a podľa uznesenia obecného zastupiteľstva majú byť na nich umiestnené nájomné byty vo vlastníctve obce, môže pozemkový fond previesť do vlastníctva obce. Prvá veta sa primerane použije aj na prevody pozemkov vyššiemu územnému celku na základe jeho územného plánu a uznesenia zastupiteľstva vyššieho územného celku. Týmto by bol vyčerpaný zákon č. 330 o pozemkových úpravách, ktorých sa toto scudzenie toho neknihovaného pozemku bude týkať. Ďalej tu máme § 7 zákona o príprave výstavby diaľnic a ciest, zákon 129/1996, hovoríme o § 7, a tu hovoríme, že Slovenský pozemkový fond odplatne prevedie vlastníctvo k diaľničnému stavebnému pozemku, ktorý spravuje na stavebníka diaľnice. A je to prakticky celý ten paragraf, tak vám ho prečítam. Neni toho veľa. Diaľničný stavebný pozemok a stavba na ňom, ktoré ku dňu právoplatnosti územného rozhodnutia neboli vydané oprávnenej osobe podľa osobitných predpisov, povinná osoba odplatne prevedie na stavebníka diaľnice. Cena za prevádzaný diaľničný stavebný pozemok alebo za stavbu na ňom sa určí ako trhová cena podľa znaleckého posudku. Ceny, cena za prevádzanie diaľničný stavebný pozemok ako, alebo za stavbu podľa ods. 2 sa zaplatí oprávnenej osobe podľa osobitného predpisu. A potom tam sa píše, kto ten prevod má zrealizovať. Takže myslím si, že toto bude tiež ako realita z tých neknihovaných pozemkov. Potom tu máme zákon o dotáciách na zriadenie priemyselných parkov, a tu hovoríme o § 8 zákona 193, a to je tento. To znamená, hovoríme o tom, že fond po prijatí rozhodnutia na ministerstve uzatvorí s obcou alebo vyšším územným, o poskytnutí dodacie uzatvorí s obcou a vyšším územným celkom písomnú zmluvu o prevode alebo prenájme pozemku a na jej základe jej prevedie pozemky, s ktorými nakladal do vlastníctva obce alebo vyššieho územného celku, alebo ich prenajme obci alebo vyššiemu územnému celku na zriadenie priemyselného parku. Ak je možná zámena pozemkov, s ktorým fond nakladá na pozemky vlastníctve obce alebo vyššieho územného celku, prednostne sa uskutoční táto zámena. Na zámenu týchto pozemkov fond a obec alebo vyšší územný celok uzatvoria písomnú zámennú zmluvu. Obsahom týchto zmlúv musia byť aj podmienky odstúpenia od zmluvy podľa § 11. Takže v takomto duchu sa bude môcť ďalší, akože nejaká tá výnimka z tých neknihovaných pozemkov, ako to môže scudziť. No a posledné je § 11 zákona o významných investíciách, to znamená, ak ide o významnú investíciu podľa § 3 ods. 1 a významná investícia má by realizovaná na pozemkov, s ktorými nakladá Slovenský pozemkový fond, je Slovenský pozemkový fond povinný tieto pozemky odplatne previesť do, na držiteľa osvedčenia. A tam máme celé paragrafové znenie, ktoré má tam niekoľko, 11, 12 odsekov, tak to tu nebudem čítať, lebo by som to zbytočne zahlcoval časom. Takže momentálne sme riešili tieto štyri veci, ktoré sú tu. A hovorím, tie fyzické osoby budú v druhom čítaní tiež doplnené, pretože tam sa trošku to komplikuje. Takže v takomto duchu. Takže to ako som mal podnety aj od vás, od niektorých poslancov a poslankýň, budú riešené, aby sme to urobili tak, aby to bolo čisté a zabránili sme ďalšiemu, nejakej komplikácie, možnože dostupu tých ciest, ktoré majú slúžiť cestám, aby ostali stále v tom Slovenskom pozemkovom fonde, ale iné na základe týchto výnimiek, aby boli zrealizované a boli scudzené v prospech či už verejnoprospešnej stavby, alebo tej fyzickej osoby, ktorá má tam ten svoj záujem bytostný, kde ktorej sa toto týka. Ďakujem pekne. Takže žiadam, ak môžem poprosiť, aby vaše svedomie to prehodnotilo, či toto je v súlade s ním a žiadam o podporu tohto, tejto novely zákona. Ďakujem veľmi pekne.